Yhdistyneiden kansakuntien sihteeristö

Yhdistyneiden kansakuntien sihteeristö  () on yksi Yhdistyneiden kansakuntien kuudesta pääelimestä. Se vastaa Yhdistyneiden kansakuntien hallinnollisista asioista. 

Sihteeristön pääkonttori sijaitsee YK:n päämajassa. Henkilökunta toimii maailmanlaajuisesti aluetoimistoissa, jotka sijaitsevat Genevessä, Beirutissa, Bangkokissa, Addis Abebassa, Santiagossa, Nairobissa ja Wienissä.  Niissä työskentelee yhteensä 12 000 virkamiestä

Sihteeristössä toimii yhteensä 43 000 kansainvälistä työntekijää, joiden esimies on YK:n pääsihteeri. Sihteeristön tehtävänä on laatia joka toinen vuosi YK:lle talousarvio, jonka yleiskokous hyväksyy omassa istunnossaan. Sihteeristö hallinnoi, valvoo ja vastaa rauhanturvaoperaatioista, vaalijärjestelyistä sekä katastrofi- ja kehitysapuhankkeista. Lisäksi sihteeristö kerää tutkimustietoa ja tekee raportteja. Se vastaa myös tulkkaus- ja käännöspalveluista.

Sihteeristön henkilöstö edustaa työssään YK:ta eikä kotimaataan.

Lähteet

Yhdistyneiden kansakuntien päättävät elimet